เกาหลีใต้เผยความเชื่อมั่นผู้บริโภคเบื้องต้นเดือนพ.ย.ต่ำสุดในรอบเกือบ 8 ปี
เกาหลีใต้เผยความเชื่อมั่นผู้บริโภคเบื้องต้นเดือนพ.ย.ต่ำสุดในรอบเกือบ 8 ปี
25 พ.ย. 2559

ธนาคารกลางเกาหลีใต้ (BOK) เปิดเผยว่า ดัชนีความเชื่อมั่นผู้บริโภคเบื้องต้นเดือนพ.ย.อยู่ที่ระดับ 95.8 ซึ่งเป็นระดับต่ำสุดนับตั้งแต่เดือนเม.ย. 2552 หรือต่ำสุดในรอบเกือบ 8 ปี ซึ่งสะท้อนให้เห็นถึงการชะลอตัวลงอย่างต่อเนื่องของเศรษฐกิจเกาหลีใต้
ทั้งนี้ ดัชนีความเชื่อมั่นที่เคลื่อนไหวต่ำกว่าระดับ 100 บ่งชี้ว่า ผู้บริโภคที่มีมุมมองในด้านบวกต่อเศรษฐกิจนั้น มีจำนวนน้อยกว่าผู้ที่มีมุมมองในด้านลบ
ส่วนดัชนีความเชื่อมั่นต่อแนวโน้มเศรษฐกิจในอนาคต อยู่ที่ระดับ 64 ในเดือนพ.ย. ลดลงจากระดับ 80 ขณะที่ดัชนีความเชื่อมั่นที่มีต่อตลาดแรงงานปรับตัวลดลงสู่ระดับ 68 ในเดือนพ.ย. จากระดับ 79
ทั้งนี้ ตัวเลขดัชนีทั้งหมดมาจากการสำรวจผู้คนใน 2,056 ครัวเรือนทั่วประเทศ เมื่อวันที่ 11-18 พ.ย.